Vita:BKV-ügy

message: Hali!
Ez a cikk sajnos nem tűnik elfogulatlannak.
Csak pár példa:
* "Kényszervallatások - Visszavont vallomások"
* "Az MTI elfogultsága a Hagyó-üggyel kapcsolatban nem új keletű dolog. Abban, hogy a kétharmad kétharmad lett, komoly szerepet játszott a 2009 őszétől feldübörgő, elképesztően hatásos Hagyó lejárató kampány"
Amennyiben ez tényszerűen bizonyítható, egy átfogalmazás akkor is jót tenne neki, hogy ne tűnjön ennyire szenzációhajhásznak.
Köszi,
--K0zka vita 2013. június 20., 11:21 (CEST)
Azt hiszem, meg kellene ismerkedned az ügyben hozott strasbourgi ítélettel, amire a cikk hivatkozik, ez a fogvatartással és egyéb eljárási kérdésekkel kapcsolatos megállapítások fő forrása.
A másik mondatot át lehet fogalmazni, de a tartalma nem kérdéses: a Hagyóval szembeni, egyelőre semmilyen formában bizonyított ... khm ... állítások a 2010-es választási kampány lényegi részét képezték. Átírom.
A semlegességhez még annyit, hogy nem egyszerű dolog, hogy egy élő személlyel kapcsolatban miképpen adunk elő egyelőre bizonyítatlan, ám közkeletűvé vált állításokat. Szerintem a cikk egész jól megküzd ezzel a problémával.
--Peyerk vita 2013. június 21., 19:02 (CEST)
replies: text: Kicsit emészthetőbb így átírva, köszi. Ehhez az új bekezdéshez forrás megjelölés jó lenne. Továbbá...

text: "Abban, hogy a 2010. évi országyűlési választáson a Fidesz kétharmados parlamenti többséget szerzett, komoly szerepet játszott a BKV-ügy egyoldalú tálalása és a körülötte kialakított legendárium" - még ha a 168 óra írta is, legalább pár másik forrás kellene hozzá. Esetleg egy átfogalmazást :) --K0zka vita 2013. június 21., 22:30 (CEST)
Hajrá! :) --Peyerk vita 2013. június 21., 22:54 (CEST)

text: "Buják Attila szerint" - így pontosabb, viszont így a relevancia kérdése vetődik fel. Miért fontos Buják Attila véleménye? --K0zka vita 2013. június 22., 01:04 (CEST)
thread_title:  korrekt? 

message: : "(besúgó munkacsoportja tagjait)"
replies: text: Nagyon rossz állapotban van ez a cikk, vissza kellene tenni rá a nem semleges jelzót. --K0zka vita 2013. június 22., 21:40 (CEST)
A rossz állapotot nem ezzel a sablonnal jelöljük. Pontosítanád, mire gondolsz? --Peyerk vita 2013. július 15., 13:46 (CEST)
Az idezöjelben ide tett szöveg nincs a cikkben, semmi indoklasa nincs a sablonnak. --Peyerk vita 2013. július 17., 09:08 (CEST)
Azért nincs benne, mert kiszedtem. --K0zka vita 2013. augusztus 11., 20:47 (CEST)
thread_title:  Semlegesség 

message: Nos eddig úgy érzem csak én dolgoztam és most biztatnék másokat is hogy vegyék ki részüket a munkából, hogy valamennyi idő alatt (feltehetően nem pár nap) egy semleges hangvételű cikket kerekítsünk ebből. Vagy legalábbis haladjunk.
replies: text: „Hiába fizettek ki – prémiumokkal együtt – mintegy százmillió forintot végkielégítésként a BKV személyzeti vezetőjének tavaly márciusban, Szalainé Szilágyi Eleonóra ma is a fővárosi közlekedési társaságnál dolgozhat” – adta hírül az értékválasztását és gazdasági hátterét tekintve az akkori legnagyobb ellenzéki párthoz, a ma kétharmaddal kormányzó Fideszhez köthető Magyar Nemzet
Azt hogy a Magyar Nemzet kihez köthető, talán jobb lenne az erre vonatkozó oldalon tisztázni. Amikor ott már tisztázódott, akkor lehet arra hivatkozni.

text: Bár ekkor még semmilyen napvilágra került, a nyomozással összefüggő adat nem utalt arra, hogy Hagyó Miklós érintett lenne bármilyen büntetőeljárásban, a jobboldali média – élén a Magyar Nemzettel és a HírTV-vel – és a Fidesz folyamatosan ezt a látszatot keltette
Ezt pár objektív forrással meg kell erősíteni.

text: Fidesz-hívekből felállított Médiatanács
Bár lehet, hogy ez konkrétan így van, vagy hivatkozást kellene adni hozzá, vagy alaposan átfogalmazni.

text: A közszolgálati sajtó szerepe
Az MTI rész egészen nagy a cikk többi részéhez képest és nagyon részletesen foglalkozik az MTI elfogultságával nem csak az üggyel kapcsolatban, hanem általában. Ezt a részt vagy át kellene mozgatni az MTI oldalára egy új szekcióba, vagy egyszerűen lerövidíteni csak az üggyel kapcsolatos problémákra.
Csak érdekességként megemlíteném, hogy a "kétharmad" szó 3 alkalommal szerepel ebben a cikkben mint egy állandó eposzi jelző. A fidesz 8-szor fordul elő. Ez panaszlap/vádirat hangvételt ad a cikknek. Akár jogos, akár téves, erre nem a wikipédiát kellene használni.
--K0zka vita 2013. augusztus 11., 17:11 (CEST)
thread_title:  még mindig nem semleges